Grad Tuzla, u okviru provedbe Projekta „Partnerski pristup lokalnom razvoju Tuzla“, kojeg podržavaju Evropska unija (u daljem tekstu: EU), Međunarodna organizacija rada (u daljem tekstu: MOR) i Grad Tuzla, u skladu sa Sporazumom o implementaciji broj: 40371658/0, od 01.04.2022. godine,

o b j a v lj u j e:

**JAVNI POZIV NEZAPOSLENIM OSOBAMA IZ TUZLE**

**da se prijave za učešće u programu osposobljavanja nezaposlenih osoba za obavljanje jednostavnih poslova konobar keteringa, deficitarnih prema iskazanim potrebama tržišta rada na području grada Tuzle**

**I**

U cilju jačanja zapošljivosti na području grada Tuzle, Grad Tuzla, kao glavni partner na Projektu „Partnerski pristup lokalnom razvoju Tuzla“ (u daljem tekstu: Projekat), poziva nezaposlene osobe iz Tuzle, prijavljene na evidenciju Biroa za zapošljavanje Tuzla, da se prijave za učešće u programu osposobljavanja za obavljanje jednostavnih poslova **konobar keteringa.**

**II**

Osposobljavanjem iz ovog Javnog poziva nezaposlena osoba stiče znanja i vještine za **obavljanje jednostavnih poslova konobar keteringa**.

Ovaj Javni poziv dostupan je za **10 (deset)** nezaposlenih osoba iz Tuzle.

Osposobljavanje za **obavljanje jednostavnih poslova konobar keteringa** vršit će se u Kantonalnoj privrednoj komori Tuzla, po Programu Kantonalne privredne komore Tuzla, broj: I-04-164/23, od 17.04.2023. godine.

**III**

Nezaposlenim osobama iz Tuzle, odabranim putem ovog javnog poziva, **Grad Tuzla će ugovorom dodijeliti bespovratna finansijska sredstva za pokriće cjelokupnog iznosa troškova osposobljavanja** za obavljanje jednostavnih poslova konobar keteringa**.**

Iznos troškova osposobljavanja utvrdit će se posebnim ugovorom koji će se kandidatom zaključiti Kantonalna privredna komora Tuzla.

Finansijska sredstva iz prethodnog stava osigurana su u okviru Projekta „Partnerski pristup lokalnom razvoju Tuzla“, koji se finansira iz sredstava EU.

**IV**

Nezaposlene osobe koje žele učestvovati u ovom Javnom pozivu dužne su predati popunjen i potpisan prijavni obrazac.

**V**

Javni poziv objavljen je **12.05.2023. godine** i ostaje otvoren do popune predviđenog broja kandidata.

Javni poziv će se objaviti na na web portalu i oglasnoj ploči Grada Tuzle, oglasnoj ploči JU Služba za zapošljavanje Tuzlanskog kantona-Biro za zapošljavanje Tuzla i na web portalu Kantonalne privredne komore Tuzalnskog kantona i putem lokalnih elektronskih medija u gradu Tuzli.

**VI**

Prednost kod odabira prijavljenih kandidata u okviru ovog Javnog poziva imaju osobe mlađe od 35 godina na dan prijave, te žene, a rangiranje kandidata će se izvršiti prema datumu i vremenu prijavljivanja na ovaj Javni poziv.

**VII**

Prijave na ovaj Javni poziv mogu se predati lično ili putem pošte na sljedeću adresu:

**GRAD TUZLA**

**(za Službu za ekonomski razvoj, poduzetništvo i poljoprivredu)**

**ZAVNOBIH-a 11**

**sa naznakom:** Prijava na Javni poziv za učešće u programu osposobljavanja nezaposlenih osoba za obavljanje jednostavnih poslovakonobar keteringa**.**

**VIII**

Prijavni obrazac za Javni poziv se može preuzeti u prostorijama JU Služba za zapošljavanje TK i u Centru za pružanje usluga građanima (šalter sala) Grada Tuzle i na web stranici Grada Tuzle, objavljen uz tekst Javnog poziva.

**IX**

U slučaju bilo kakvih nejasnoća po ovom Javnom pozivu možete kontaktirati Službu za ekonomski razvoj, poduzetništvo i poljoprivredu Grada Tuzle na tel. 035 307 380.

***Lokalno partnerstvo za zapošljavanje Tuzla je jedno od 20 uspostavljenih u zemlji u okviru projekta “Podrška Evropske unije lokalnim partnerstvima za zapošljavanje – Faza II” (LEP II), kojeg Evropska unija financira s 4 miliona eura, a provodi Međunarodna organizacija rada (MOR). Ovaj projekat ima za cilj da doprinese poboljšanju prilika zapošljavanja u lokalnim zajednicama dajući podršku razvoju lokalnih partnerstava za zapošljavanje kao partnerski uspostavljenih mehanizama za tržište rada koji osiguravaju pristup formalnom zapošljavanju na lokalnom nivou.***

***Za više informacija o projektu LEP II, posjetite www.partnerstvo.ba i kanale društvenih mreža (Instagram, Facebook, Twitter i YouTube).***